Document ID: 31994D0983

KOMISSION PÄÄTÖS,
tehty 22 päivänä joulukuuta 1994,
Euroopan yhteisöjen ja niiden jäsenvaltioiden sekä Romanian välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan tekemisestä Euroopan hiili- ja teräsyhteisön puolesta (94/983/EHTY)
EUROOPAN YHTEISÖJEN KOMISSIO, joka
ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan,
ottaa huomioon Euroopan neuvoston 9 ja 10 päivänä joulukuuta 1994 Essenissä kokoontuneen Eurooppa-neuvoston päätelmät,
sekä katsoo, että
komissio on neuvotellut yhteisöjen puolesta Romanian kanssa tehdyn Eurooppa-sopimuksen ja Romanian kanssa tehdyn kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan,
on tarpeen hyväksyä tämä toinen lisäpöytäkirja,
toisen lisäpöytäkirjan tekeminen on tarpeen yhteisön erityisesti Euroopan hiili- ja teräsyhteisön perustamissopimuksen 2 ja 3 artiklassa esitettyjen päämäärien toteuttamiseksi,
perustamissopimukseen eivät sisälly kaikki tämän päätöksen soveltamisalaan kuuluvat tapaukset, ja
on kuullut neuvoa-antavaa komiteaa ja toimii neuvoston yksimielisen puoltavan lausunnon mukaisesti,
ON PÄÄTTÄNYT SEURAAVAA:
1 artikla
Hyväksytään Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Romanian välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen toinen lisäpöytäkirja.
Pöytäkirjan teksti on tämän päätöksen liitteenä(1).
2 artikla
Komission puheenjohtaja antaa toisen lisäpöytäkirjan 9 artiklassa määrätyn tiedon Euroopan hiili- ja teräsyhteisön puolesta.
Tehty Brysselissä 22 päivänä joulukuuta 1994.

Labels: 18
15
5